**Palmaresul elevilor Universității de Științe din Seghedin, secția „Chitară”, premiați în cadrul festivalurilor internaționale de gen**

**Marcell Nickmann**

S-a născut la Budapesta, în 1996. Începe studiul la Școala de muzică „Hubay Jenő”, din capitala Ungariei, sub conducerea muzicianului Sándor Árok, iar din 2016 este student al secției de muzică a Universității de Științe din Seghedin, clasa prof. dr. Andrea Bozóki. Este câștigătorul mai multor competiții de gen, în anul 2013 fiind invitat în emisiunile postului național de radio Bartók, din Budapesta. Susține multiple concerte în cadrul Orchestrei maghiaro-austriacă „Haydn”.

**Beatrix Kovács**

Studentă la secția de muzică a Universității de Științe din Seghedin, actualmente clasa prof. dr. Andrea Bozóki, Beatrix Kovács a susținut până în prezent nenumărate concerte, în calitate de solistă. De asemenea, în egală măsură numeroase sunt și succesele dobândite, revendicându-și în repetate rânduri primul loc în cadrul Concursului Internațional de Chitară de la Bačka Topola, Serbia, dar și în cadrul unor competiții euroregionale și naționale de gen, desfășurate la Timișoara, Budapesta, Nyiregyháza sau Debrecen. Este susținută, constant, de către Programul Național de Talente, respectiv de Fundația „Eötvös”, pentru încurajarea talentelor muzicale, la a cărei chitară, Kohno Sakurai, concertează în prezent.

**Csenge Emese Krizsány**

Născută la Cegléd, Csenge Emese Krizsány este, în prezent, elevă în clasa a 10-a a Școlii Gimnaziale de Muzică „Vántus György”, din Seghedin, secția chitară. Participă constant la competițiile internaționale de gen, în anul 2017 câștigând locul al doilea în cadrul Concursului Internațional de Chitară de la Bačka Topola, Serbia și marele premiu în cadrul Concursului Internațional de Chitară de la Timișoara, iar, anul acesta, primul loc la Concursul Internațional de Chitară de la Bačka Topola, Serbia.

**Krisztina Tukacs**

Elevă în clasa a 11-a a Școlii Gimnaziale de Muzică „Vántus György”, din Seghedin, secția chitară, Krisztina Tukacs și-a început studiile sub conducerea prof. Daniella Sarnyai, ulterior continuând sub conducerea prof. dr. Andrea Bozóki. În ultimii ani a cucerit de mai multe ori primul loc, în cadrul unor competiții internaționale din Serbia și România.

**Trio „I Graziosi”**

Este alcătuit din studenții de la secția de chitară a Școlii Gimnaziale de Muzică „Vántus György”, din Seghedin: Csenge Emese Krizsány, Hanna Gurdon și Boglárka Bozsóki. În urma întâlnirii din cadrul taberelor de specialitate, grupul astfel format a debutat în concerte locale. Din repertoriu fac parte piese din diferite perioade ale istoriei muzicale.